Veebipõhiste teenuste puhul on siiski ka üks negatiivne külg - väga raske on hallata eri kohtades asuvat teavet. Üheks lahenduseks on veebipõhised järjehoidjad, mille abil salvestada huvipakkuvate veebilehekülgede URL-aadresse, märksõnastada neid endale sobivate märksõnadega (siltidega,  ingl tags), organiseerida nimekirjadesse ja jagada neid teistega. Jagamine ja info vahetamine on üks olulisi tänapäeva sotsiaalse veebi tegevusi ning seetõttu nimetatakse taoliste järjehoidjate teenuseid sotsiaalseteks järjehoidjateks (social bookmarking).